CELEX: E2012P0006
Language: sl
Date: 2012-06-19 00:00:00
Title: Tožba nadzornega organa Efte proti Kraljevini Norveški, vložena 19. junija 2012 (Zadeva E-6/12)

22.11.2012   
            
            
               SL
            
            
               Uradni list Evropske unije
            
            
               C 360/6
            
         Tožba nadzornega organa Efte proti Kraljevini Norveški, vložena 19. junija 2012
   (Zadeva E-6/12)
   2012/C 360/05
   Nadzorni organ Efte, ki ga zastopata Xavier Lewis in Fiona M. Cloarec, zastopnika za nadzorni organ Efte, 35 Rue Belliard, 1040 Bruselj, Belgium, je 19. junija 2012 na Sodišču Efte vložil tožbo proti Kraljevini Norveški.
   Nadzorni organ Efte Sodišču Efte predlaga, naj ugotovi, da:
   
               1.
            
            
               S tem ko je Kraljevina Norveška ohranila v veljavi upravno prakso, v skladu s katero se ne ugotavlja, ali otroka, ki živi skupaj z drugim staršem zunaj Norveške, pretežno vzdržuje starš, ki živi na Norveškem in je ločen od drugega starša, krši drugi stavek člena 1(f)(i) v povezavi s členom 76 akta iz točke 1 Priloge VI k Sporazumu o Evropskem gospodarskem prostoru (Uredba Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti, kakor je bila spremenjena), kakor je bil prilagojen Sporazumu o EGP s Protokolom 1 k Sporazumu.
            
         
               2.
            
            
               Kraljevini Norveški se naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
   
               —
            
            
               Poglavje 7 Uredbe (EGS) št. 1408/71 ureja koordinacijo v zvezi z dodelitvijo družinskih dajatev v čezmejnih zadevah.
            
         
               —
            
            
               Člen 1(f)(i) Uredbe (EGS) št. 1408/71 opredeljuje pojem „družinski član“ kot „vsako osebo, ki je opredeljena ali priznana za člana družine ali za člana gospodinjstva z zakonodajo, po kateri se zagotavljajo dajatve (…); kadar ta zakonodaja kot člana družine ali člana gospodinjstva opredeljuje le osebo, ki stalno prebiva pod isto streho kot zaposlena oseba ali samozaposlena oseba ali študent, velja ta pogoj za izpolnjen, če ga navedena oseba pretežno vzdržuje. (…)“.
            
         
               —
            
            
               Nadzorni organ Efte navaja, da so družinske dajatve v skladu s členom 4(1)h Uredbe (EGS) št. 1408/71 dajatve, ki omogočijo enemu od staršev, da se posveti vzgoji majhnega otroka in so določene za kritje stroškov vzgoje otroka, drugih stroškov oskrbe in vzgoje otroka in po potrebi za omilitev finančne izgube, nastale zaradi opustitve dohodka iz opravljanja poklicne dejavnosti.
            
         
               —
            
            
               Nadzorni organ Efte trdi, da člena 73 in 74 Uredbe (EGS) št. 1408/71 družinskim članom delavcev, ki prebivajo v drugi državi EGP, jamčita dodelitev družinskih dajatev, kakor jih določa veljavna zakonodaja države, kjer je delavec vključen v sistem socialne varnosti.
            
         
               —
            
            
               Norveški organi (in sicer norveška Služba za zaposlovanje in socialno skrbstvo, NAV) v čezmejnih zadevah presojajo, ali ima na Norveškem zaposleni starš v obdobjih, ko ne dela na Norveškem, stalno prebivališče pri svoji družini v drugi državi EGP, ne presojajo pa, ali otroka „pretežno vzdržuje“ starš, ki dela na Norveškem; nadzorni organ Efte ugotavlja, da taka upravna praksa krši drugi stavek člena 1(f)(i) v povezavi s členom 76 Uredbe (EGS) št. 1408/71.